2.3. Vasturiitused ja mõjutusvahendid  Eelpool esitatud ja ka mitmetes teistes loitsudes ei nimetata jumalusi ega paluta nende abi. Need loitsud, olgu mehe või naise poolt lausutud, võivad olla eelkõige fantaasiate situmuleerimiseks. Rituaali teine osa on nö terapeutiline, kus kirjeldatakse vahendeid ja viise, mille kaudu erektsiooni tõsta. Näiteks tuleb  magnetilist rauamaagi pulbrit segada puru-õliga, lausuda selle kohal loitsu seitse korda, hõõruda segu mehe peenisele ja naise tupele ning seejärel astuda vahekorda. Vahel lisatakse segule kuivatatud rohelist konna või nahkhiire tiibasid. [36] Seoses loomapotentsi ja mehepotentsi iseloomuliku sidumisega kasutati teraapiaks ka pulli või lamba sülge, mida määriti sugutile. Vasturiitustes nimetatakse erinevaid vahendid, potenstisvaegusega meest tuli nt joota veega, mässida loomanahka, võtta karv oina suguelunditelt ja panna see mehe keelele. Abiks oli ka patsendi puusale seotud segu, milles põldpüü peenisele lisattud erutund pulli sülg ning oina kubemekarv ja vill. [37]